《送林太守元美致仕》
明代·彭华

太守平明独上书，东风解组赋归与。海边旧种三珠树，门外新悬五马车。

竹簟藤床支枕后，芒鞋布袜杖藜初。北辰回首高无极，閒看浮云自卷舒。

作者简介：（1432—1496）江西安福人，字彦实。彭时族弟。景泰五年进士。成化时累官吏部左侍郎兼翰林学士，入阁预机务。与万安、李孜省朋比，排挤异己。未几以疾去。卒谥文思。有《彭文思集》。